《咏陈叔阳际槎轩二首 其二》
明代·王嘉言

地僻车尘远，家贫人事稀。一轩清且朴，万舸去还归。

尽日看垂钓，明时尚采薇。多君怜墨客，未厌款柴扉。

作者简介：王嘉言，字孔彰，号慎斋，沧州东光人。嘉靖三十七年（1558）举人，四十四年（1565）进士。选庶常，授浙江道监察御史。以得罪高拱迁通州知州，转任夔州府同知、泸州知府。后升礼部仪制司。又以忤尚书潘晟出知山东濮州。丁忧后悠游林泉二十余载，卒年七十，入祀乡贤。著有《四书讲义》《太史集》等。